Τροποποιημένη πρόταση απόφασης του Ευρωπαϊκού Κοινοβουλίου και του Συμβουλίου σχετικά με την έγκριση προγράμματος δράσης για τα κοινοτικά τελωνεία («Τελωνείο του 2000») (1)

(96/C 23/08)

(Κείμενο που παρουσιάζει ενδιαφέρον για τον ΕΟΧ)

COM(95) 576 τελικό - 95/0087(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 21 Νοεμβρίου 1995)

Μετά την υιοθέτηση, σε πρώτη ανάγνωση, στις 25 Οκτωβρίου 1995, της γνωμοδότησης του Ευρωπαϊκού Κοινοβουλίου και του Συμβουλίου, σχετικά με έγκριση προγράμματος δράσης για το κοινοτικό τελωνείο («Τελωνείο 2000») και κατ' εφαρμογή του άρθρου 189 Α της συνθήκης, η αρχική πρόταση της Επιτροπής όπως προκύπτει από τα κείμενα COM(95) 119 τελικό, όπως τροποποιήθηκε από το COM(95) 451 τελικό, τροποποιείται ως ακολούθως:

1. Πρώτη αιτιολογική σκέψη:

«ότι η ολοκλήρωση της εσωτερικής αγοράς, που έχει πραγματοποιηθεί από την 1η Ιανουαρίου 1993, η θέση σε εφαρμογή της συνθήκης για την Ευρωπαϊκή Ένωση, η διεύρυνση της Ένωσης με νέα κράτη, η προβλεπόμενη επέκταση του καθεστώτος διαμετακόμισης της Ένωσης στα κράτη της Ομάδας του Visegrad και η ταχεία ανάπτυξη των εμπορικών συναλλαγών της Ένωσης με τον υπόλοιπο κόσμο, ιδίως με τις συμφωνίες που υπογράφηκαν στο πλαίσιο της GATT τον Απρίλιο του 1994 και εγκρίθηκαν από το Συμβούλιο στις 19 Δεκεμβρίου 1994, οδηγούν στην ανάγκη σαφούς προσδιορισμού και θέσης σε εφαρμογή των κατευθυντηρίων γραμμών στρατηγικής με τις οποίες θα είναι δυνατός ο καλύτερος προσδιορισμός του ρόλου που καλείται να παίξει το τελωνείο στην Ευρωπαϊκή Ένωση».

2. Δεύτερη αιτιολογική σκέψη (νέα):

«ότι με την υλοποίηση της εσωτερικής αγοράς καταργούνται μεν οι έλεγχοι των εμπορευμάτων σε όλα τα εσωτερικά σύνορα της Ένωσης, εξακολουθούν όμως να υφίστανται ουσιαστικές διαφορές μεταξύ των αγορών των κρατών μελών και της ευρωπαϊκής εσωτερικής αγοράς 7 ως εκ τούτου, αποτελεί προτεραιότητα η ανάπτυξη της ευρωπαϊκής εσωτερικής αγοράς σε μια "εθνική" αγορά με ανοικτά εσωτερικά σύνορα και κοινά εξωτερικά σύνορα μέχρι το τέλος αυτής της δεκαετίας».

3. Τρίτη αιτιολογική σκέψη (νέα):

«ότι προϋπόθεση για τη δημιουργία της ευρωπαϊκής "εθνικής" αγοράς είναι η κοινή προστασία των εξωτερικών συνόρων: ότι η παρούσα απόφαση συνιστά σημαντικό όργανο για τη θέση σε εφαρμογή μιας κοινής προστασίας 7 ότι, σ' αυτό το πλαίσιο, πρέπει να καταργηθούν στο εσωτερικό της Κοινότητας οι εναπομείναντες φραγμοί, τούτο δε περιλαμβάνει την εφαρμογή της ελεύθερης κυκλοφορίας των προσώπων, την καθιέρωση ενιαίου νομίσματος, την προστασία της πνευματικής ιδιοκτησίας μέσω του κοινοτικού δικαίου, την εφαρμογή του φόρου προστιθεμένης αξίας σύμφωνα με την αρχή της χώρας προέλευσης, την αμοιβαία αναγνώριση τεχνικών κανόνων και προδιαγραφών, την επέκταση των διευρωπαϊκών δικτύων και την υλοποίηση του καταστατικού της ευρωπαϊκής ανώνυμης εταιρίας 7 ότι τα σχέδια αυτά πρέπει να υλοποιηθούν μέχρι το 2000 7».

4. Τέταρτη αιτιολογική σκέψη (νέα):

«ότι για να τονισθούν οι αρμοδιότητες των υπαλλήλων των κρατών μελών στην εφαρμογή του δικαίου και της κοινής πολιτικής οι υπάλληλοι θα φέρουν στην ενδυμασία τους εμφανώς το σήμα της Ευρωπαϊκής Κοινότητας, δηλαδή τον κύκλο των δώδεκα αστέρων 7».

5. Η δέκατη αιτιολογική σκέψη διαφοροποιήθηκε ως εξής:

«ότι μια πρώτη πρωτοβουλία τέθηκε σε εφαρμογή με το πρόγραμμα κοινοτικής δράσης στον τομέα της επαγγελματικής κατάρτισης των υπαλλήλων των τελωνειακών διοικήσεων (Matthaeus) (²) 7 ότι, στα πλαίσια των προσωρινών και τελικών εκθέσεων που της υποβάλλονται, η Επιτροπή θα εξετάσει το θέμα, εάν για να εξασφαλισθεί καλύτερη κατάρτιση των τελωνειακών υπαλλήλων των κρατών μελών στο κοινοτικό δίκαιο, θα ήταν σκόπιμο να δημιουργηθεί κοινοτική τελωνειακή σχολή 7».

6. Η δωδέκατη αιτιολογική σκέψη διαφοροποιήθηκε ως εξής:

«ότι η χρηματοδότηση του προγράμματος δράσης θα κατανεμηθεί μεταξύ της Κοινότητας και των κρατών μελών και ότι η συμμετοχή με επιβάρυνση του προϋπολογισμού της Κοινότητας θα περιληφθεί στο τμήμα III - Επιτροπή 7 ότι η παρούσα απόφαση ιδρύει για το σύνολο της διάρκειας του προγράμματος μια δημοσιονομική παροχή η οποία αποτελεί μια προτιμούμενη αναφορά με την έννοια του πρώτου σημείου της διακήρυξης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 για την προϋπολογιστική αρχή μέσα στο πλαίσιο της ετήσιας προϋπολογιστικής διαδικασίας 7

(²) Απόφαση 91/341/ΕΟΚ του Συμβουλίου της 20ής Ιουνίου 1991 (ΕΕ αριθ. L 187 της 13. 7. 1991, σ. 41).

».

7. Η δέκατη τέταρτη αιτιολογική σκέψη διαφοροποιήθηκε ως εξής:

«ότι το εν λόγω πρόγραμμα δράσης βασίζεται στην εμπειρία που έχει αποκτηθεί κατά την πειραματική ενέργεια που ξεκίνησε η Επιτροπή το 1994 και λαμβάνει υπόψη τα πορίσματα που εκθέτει στην ανακοίνωσή της "απάτες κατά τη διαδικασία διαμετακόμισης, προβλεπόμενες λύσεις και προοπτικές για το μέλλον" της 29ης Μαρτίου 1995 (1)».

8. Το άρθρο 1 παράγραφος 4 ολοκληρώθηκε ως εξής:

«4. Η διαδικασία παρακολούθησης και αξιολόγησης η προβλεπόμενη στο άρθρο 15 έχει σκοπό την ανάλυση των λαμβανομένων αποτελεσμάτων και την άντληση συμπερασμάτων για τη συνέχιση της κοινοτικής δράσης και για την περαιτέρω εξέλιξη της κοινοτικής νομοθεσίας.»

9. Προστίθεται ένα (νέο) άρθρο 2

«Άρθρο 2

Διακριτικό σύμβολο ταυτότητας των τελωνειακών υπαλλήλων

Η Επιτροπή θα διατυπώσει όλες τις απαραίτητες προτάσεις προκειμένου οι τελωνειακοί υπάλληλοι των κρατών μελών να φέρουν εμφανώς το σύμβολο στη στολή τους των δώδεκα αστέρων της Ευρωπαϊκής Κοινότητας.»

10. Το άρθρο 2 της αρχικής πρότασης γίνεται άρθρο 3 και συμπληρώνεται ως εξής:

«8. Προετοιμασία των συνεδεμένων τρίτων χωρών που επιθυμούν να προσχωρήσουν στην Ευρωπαϊκή Ένωση.»

11. Τα άρθρα 3 και 4 της αρχικής πρότασης γίνονται αντίστοιχα 4 και 5.

12. Το άρθρο 5 της αρχικής πρότασης γίνεται άρθρο 6 και η παράγραφος 3 συμπληρώνεται ως εξής:

«Θέτουν σε εφαρμογή για την πραγματοποίηση αυτών των στόχων, νέες μεθόδους εργασίας, εξοπλισμούς και τα πλέον κατάλληλα υλικά μέσα για την ενίσχυση της αποτελεσματικότητας των ελέγχων στα εξωτερικά σύνορα όταν παρίσταται ανάγκη, η Επιτροπή προτείνει τα μέτρα για την εναρμόνιση των εν λόγω ελέγχων από δύο πλευρές:

- ποσοτικώς, με προσέγγιση της συχνότητας των ελέγχων,

- ποιοτικώς, με προώθηση της ανάπτυξης τεχνικών στοχοθέτησης και ανάλυσης κινδύνου.

Η Επιτροπή θα συντονίζει τους ελέγχους που γίνονται από τις τελωνειακές υπηρεσίες μετά τον εκτελωνισμό, ιδίως αναπτύσσοντας τη χάραξη μιας πραγματικής πολιτικής για εκ των υστέρων ελέγχους, οι οποίοι θα διεξάγονται από κοινού με τις διοικήσεις στις επιχειρήσεις πολλών κρατών μελών.»

13. Προστίθεται ένα (νέο) άρθρο 7:

«Άρθρο 7

Επικάλυψη των τελωνειακών δικαιωμάτων και εγγυήσεων

Προκειμένου να βελτιωθούν τα αποτελέσματα της συμπληρωματικής είσπραξης δασμών που έχουν διαπιστωμένα κατακρατηθεί ή της εκ νέου είσπραξης χρηματικών ποσών που έχουν καταβληθεί αχρεωστήτως, η Επιτροπή διατυπώνει, μέσω των εκθέσεων του άρθρου 15, τις παρατηρήσεις της στις νομικές διατάξεις των κρατών μελών και στις δυσκολίες που οι τελωνειακές τους υπηρεσίες αντιμετωπίζουν. Η Επιτροπή καταβάλλει κάθε προσπάθεια για το συντονισμό των σχετικών μέτρων που ισχύουν στα κράτη μέλη. Η Επιτροπή υποβάλλει επίσης, σε συνεργασία με τα κράτη μέλη, έκθεση στην οποία παρατίθενται οι περιπτώσεις στις οποίες το επίπεδο των εγγυήσεων που προβλέπει η κοινοτική νομοθεσία είναι πολύ χαμηλό σε σχέση με τους κινδύνους, και προτείνει όλες τις ενδεικνυόμενες τροποποιήσεις, προκειμένου να προστατεύσει τα οικονομικά συμφέροντα της Ένωσης.».

14. Το άρθρο 6 της αρχικής πρότασης γίνεται το άρθρο 8 και η παράγραφος 2 συμπληρώνεται ως εξής:

«2. Στόχος της παρακολούθησης αυτής είναι η εξασφάλιση της προσαρμογής της εν λόγω νομοθεσίας και των υπόψη διαδικασιών με σκοπό την προστασία των θεμιτών συμφερόντων της Ένωσης και των μελών της, καλύπτοντας τις ανάγκες των φορέων διεθνούς εμπορίου, ιδίως με την απλούστευση των εν λόγω κανόνων και διαδικασιών και εξασφαλίζοντας ότι η κοινοτική τελωνειακή νομοθεσία εφαρμόζεται κατά τρόπο προσαρμοσμένο στις οικονομικές εξελίξεις αποφεύγοντας τις υπερβολικές διοικητικές διατυπώσεις.»

15. Το άρθρο 7 της αρχικής πρότασης γίνεται άρθρο 9 και το τρίτο εδάφιο τροποποιείται ως εξής:

«Αυτή η πολιτική επιδιώκει κυρίως:

- την εκμετάλλευση στο μέγιστο βαθμό της υφιστάμενης νομοθεσίας και, αν παρίσταται ανάγκη, την τροποποίησή της,

- τη βελτίωση της συγκέντρωσης, ανάλυσης, μετάδοσης και εκμετάλλευσης των πληροφοριών στο επίπεδο της Κοινότητας, με χρησιμοποίηση της πληροφορικής στο μέγιστο βαθμό και με την όσο το δυνατό ταχύτερη χρήση των συστημάτων πληροφορικής εκ μέρους των τελωνειακών υπηρεσιών.

- την κατάργηση των εμποδίων στη δράση και την αποτελεσματική συνεργασία στον τομέα της καταπολέμησης της απάτης, κυρίως όσον αφορά τις εξουσίες για έρευνα των τελωνειακών ανακριτικών υπαλλήλων,

- την εφαρμογή αποτελεσματικών κυρώσεων,

- τη συνέχιση και την ανάπτυξη συντονισμένων ενεργειών, ιδίως κοινοτικών αποστολών για έρευνες ή ελέγχους σε τρίτες χώρες,

- ανάπτυξη της συνεργασίας με τρίτες χώρες, ιδίως με τις συνδεδεμένες χώρες της Κεντρικής και Ανατολικής Ευρώπης, και με τους αρμόδιους διεθνείς οργανισμούς, καθώς και με τους ενδιαφερόμενους επαγγελματικούς κύκλους,

- μεγαλύτερη χρησιμοποίηση, προς όφελος του συνόλου της Κοινότητας, γνώσεων του προσωπικού της Επιτροπής και των κρατών μελών στις τρίτες χώρες,

- τη δημοσιονομική παρακολούθηση ανωμάλων περιπτώσεων.»

16. Το άρθρο 8 της αρχικής πρότασης γίνεται άρθρο 10.

17. Το άρθρο 9 της αρχικής πρότασης γίνεται άρθρο 11 και τροποποιείται ως εξής:

«Άρθρο 11

Βελτίωση των μεθόδων εργασίας

Η Επιτροπή υποστηρίζει τις ενέργειες που αποβλέπουν στη βελτίωση των μεθόδων εργασίας των τελωνειακών υπηρεσιών. Σε συνεργασία με τα κράτη μέλη, δίδοντας προτεραιότητα στον καθορισμό των περιπτώσεων όπου οι έλεγχοι πρέπει να διενεργούνται πριν από την παραλαβή των εμπορευμάτων, ενθαρρύνει την ανάπτυξη και εφαρμογή νέων μεθόδων εργασίας, κυρίως στους ακόλουθους τομείς:

1. Η ανάλυση κινδύνων για να προσδιοριστεί εάν τα εμπορεύματα που υπόκεινται σε τελωνειακό έλεγχο πρέπει να αποτελέσουν αντικείμενο εξέτασης των εγγράφων ή φυσικό έλεγχο πριν από την παραλαβή τους.

2. Η προσφυγή στις μεθόδους επαλήθευσης των εγγραφών επιχειρήσεων (μητρώα).

3. Οι απλουστευμένες διαδικασίες θέσης υπό τελωνειακό προορισμό ή λήξης του καθεστώτος.

4. Η συντονισμένη ανάπτυξη της προσφυγής στην επεξεργασία δεδομένων τελωνειακών διαδικασιών μέσω της πληροφορικής, λαμβανομένης υπόψη της παρούσας κατάστασης της μηχανοργάνωσης των εθνικών διοικήσεων και των συμφερόντων των οικονομικών φορέων της Ένωσης, όπως και της εν τω μεταξύ ανάπτυξης στον εν λόγω τομέα του διεθνούς περιβάλλοντος. Προκειμένου να διευκολυνθεί το έργο των υπηρεσιών που είναι επιφορτισμένες με τους ανωτέρω ελέγχους, η Επιτροπή υποβάλλει προτάσεις που αποβλέπουν στο να καταστεί δυνατή, σε περίπτωση ανάγκης, η πρόσβαση των ανωτέρω υπηρεσιών στις πληροφορίες σχετικά με τις συναλλαγές που υπόκεινται στον τελωνειακό κώδικα της Κοινότητας, πληροφορίες οι οποίες είναι αποθηκευμένες στις τράπεζες δεδομένων άλλων κρατών μελών.

5. Η σύναψη πρωτοκόλλων συμφωνιών (memorandum of understanding) με τους οικονομικούς φορείς για να εισαχθούν κατάλληλα συστήματα ελέγχου, επαλήθευσης και ανταλλαγής πληροφοριών ή δεδομένων που είναι δυνατόν να προωθήσουν την προστασία των κοινοτικών συμφερόντων.»

18. Τα άρθρα 10 και 11 της αρχικής πρότασης γίνονται αντίστοιχα άρθρα 12 και 13.

19. Το άρθρο 12 της αρχικής πρότασης γίνεται άρθρο 14 και τροποποιείται ως εξής:

«Η Επιτροπή ενημερώνει την αρχή του προϋπολογισμού για το περιεχόμενο των μέτρων που έλαβε.».

20. Το άρθρο 13 της αρχικής πρότασης γίνεται άρθρο 15, και η παράγραφος 3 δεύτερο εδάφιο συμπληρώνεται ως εξής:

«Η Επιτροπή, δυνάμει της αρχής της καλής δημοσιονομικής διαχείρισης και της σχέσης κόστους/αποτελεσματικότητας, χρηματοδοτεί τις δράσεις που παρουσιάζουν τη βέλτιστη αναμενόμενη σχέση κόστους και κέρδους.»

Προστίθεται μια νέα παράγραφος 4:

«4. Στις εκθέσεις που αναφέρονται στο άρθρο 17 παράγραφος 4 η Επιτροπή μελετά τη σκοπιμότητα και τις πιθανές μεθόδους λειτουργίας μονίμου κοινοτικής τελωνειακής σχολής για τη βελτίωση της εκπαίδευσης των τελωνειακών υπαλλήλων των κρατών μελών.»

Η παράγραφος 4 γίνεται παράγραφος 5.

Προστίθεται μια (νέα) παράγραφος 6 με το ακόλουθο κείμενο:

«6. Το είδος της εκπαίδευσης των τελωνειακών υπαλλήλων όπως προβλέπεται στο πρόγραμμα Matthaeus πρέπει να διευρυνθεί και ως προς τις συνδεδεμένες χώρες της Κεντρικής και Ανατολικής Ευρώπης, οι οποίες άρχισαν προσφάτως να συμμετέχουν στο διεθνές ελεύθερο εμπόριο.»

21. Το άρθρο 14 της αρχικής πρότασης γίνεται άρθρο 16 και η παράγραφος 1 συμπληρώνεται ως εξής:

«1. Στο πλαίσιο της θέσης σε εφαρμογή του άρθρου 2 παράγραφος 7, η Επιτροπή θέτει σε ενέργεια δραστηριότητες ή παρέχει την υποστήριξή της στις πρωτοβουλίες των κρατών μελών που αποβλέπουν στη βελτίωση και την ενίσχυση των σχέσεων μεταξύ των τελωνειακών υπηρεσιών της Ένωσης και των φορέων εξωτερικού εμπορίου. Για το σκοπό αυτό, η Επιτροπή λαμβάνει ιδιαίτερα υπόψη την εμπειρία και τις πληροφορίες που διαθέτουν οι φορείς του εξωτερικού εμπορίου.»(1) ΕΕ αριθ. C 346 της 23. 12. 1995, σ. 4.

(1) COM(95) 108 τελικό, 29. 3. 1995.